**คำอธิบายรายวิชา**

**กลุ่มสาระการเรียนรู้ศิลปะ ชั้นมัธยมศึกษาปีที่ 6**

**รหัสวิชา  ศ30212 รายวิชา ศิลปะและการออกแบบ**

**จำนวน  0.5 หน่วยกิต เวลา  20 ชั่วโมง**

**คำอธิบายสาระการเรียนรู้**

ศึกษาและวิเคราะห์ศิลปะกับหลักการออกแบบ บรรยายจุดประสงค์งานออกแบบโดยใช้หลักการออกแบบ วิเคราะห์การเลือกใช้วัสดุ อุปกรณ์ การแสดงออกทางทัศนศิลป์ มีทักษะและเทคนิคในการใช้วัสดุ อุปกรณ์ และกระบวนการในการสร้างงานออกแบบด้วยเทคโนโลยีต่าง ๆ ออกแบบงานทัศนศิลป์ได้เหมาะกับโอกาสและ สถานที่ และสามารถนำเสนอผลงาน จัดทำแฟ้มสะสมงานทัศนศิลป์

โดยมุ่งจัดการศึกษาให้นักเรียนได้ทำการวิจัย ค้นคว้า พัฒนาและสร้างองค์ความรู้ใหม่ เพื่อผลิตนักคิด นักสร้างสรรค์ที่มีศักยภาพด้านศิลปะการออกแบบ ใช้ทักษะกระบวนการเรียนรู้แบบค้นพบ (Discovery Learning) ได้แก่ สร้างสถานการณ์หรือปัญหาผู้เรียนวางแผนแก้ปัญหา รวบรวมข้อมูลวิเคราะห์ข้อมูลและสรุปผลการ แก้ ปัญหาด้วยตนเอง ทักษะกระบวนการ เรียนรู้แบบการสอนแบบวัฏจักรแห่งการเรียนรู้ (4MAT) ได้แก่ บูรณาการ ประสบการณ์ให้เป็นส่วนหนึ่งของผู้เรียน (Why) พัฒนาความคิดรวบยอดของผู้เรียน (What) พัฒนาแนวคิดและ สรุปองค์ความรู้ด้วยตนเอง (How) เชื่อมโยงการเรียนรู้จนเป็นความรู้จริง (If) ทักษะกระบวนการ Cippa Model ได้แก่ ทบทวนความรู้เดิม แสวงหาความรู้ใหม่ ศึกษาทำความเข้าใจความรู้ใหม่ แลกเปลี่ยนความรู้ความเข้าใจ กับกลุ่ม ความสามารถในการคิด ความสามารถในการแก้ปัญหา ความสามารถในการใช้ทักษะชีวิตความสามารถใน การใช้เทคโนโลยี พร้อมทั้ง รักความเป็นไทย ใฝ่เรียนรู้ รักชาติ ศาสน์ กษัตริย์ ซื่อสัตย์สุจริต มีจิตสาธารณะ มุ่งมั่นในการทำงาน มีวินัย อยู่อย่างพอเพียง และมีความเป็นสุภาพบุรุษอัสสัมชัญ

**ผลการเรียนรู้**

* + - 1. **มีความรู้ เข้าใจที่มาและความสำคัญของศิลปะและการออกแบบเบื้องต้น**
      2. **มีความความคิดสร้างสรรค์ในศิลปะและการออกแบบเบื้องต้น**
      3. **วิเคราะห์ประเภทของศิลปะและการออกแบบเพื่อนำมาปฏิบัติงาน**
      4. **วิเคราะห์หลักการทางทฤษฎีศิลปะและการออกแบบ**
      5. **สร้างสรรค์โครงการศิลปะและการออกแบบด้วยจินตนาการและเป็นประโยชน์**
      6. **นำหลักการทางทฤษฎีศิลปะและการออกแบบสร้างสรรค์งานออกแบบสู่ท้องถิ่น**
      7. **นำเสนอผลงานเพื่อบอกแนวความคิด**
      8. **จัดทำแฟ้มสะสมผลงาน**

**รวมทั้งหมด 8 ผลการเรียนรู้**